REMONT – nezavisna umetnička asocijacija, Maršala Birjuzova 7

[www.remont.net](http://www.remont.net) ; [remont@remont.net](mailto:remont@remont.net)

Četvrtak, 26.4.2018. od 19h

*Premijerno puštanje u rad nove donatorske kutije, interaktivne instalacije Karkatag kolektiva za Remont asocijaciju i zatvaranje izložbe “To se kaže prvo!” Katarine Popović*

Pozivamo publiku, kolege i prijatelje na predstavljanje nove umetničke konstrukcije iz radionice Karkatag kolektiva!

Reč je o specijalnom, interaktivnom objektu, donatorskoj kutiji koja će ovom prilikom biti puštena u rad a koju je Karkatag osmislio, dizajnirao i konstruisao za prostorije Remont – nezavisne umetničke asocijacije iz Beograda.

Pored stvaranja svoje sopstvene, raznorodne i autentične produkcije ovaj multitalentovani umetničko-radni kolektiv je i nesebična i nezamenjljiva tehnička podrška mnogim drugim umetničkim poduhvatima kao što je između ostalog i izložba “To se kaže prvo!” Katarine Popović na kojoj su takođe sarađivali i koju ćemo svečano zatvoriti te večeri.

Karkatag

Karkatag je umetnički kolektiv iz Beograda koji čine Ana Dimitrijević, Marko Dimitrijević i

Aleksandar Popović. Od 2009. godine funkcioniše u polju interaktivne umetnosti i novih medija, na granici sa performativnim.

Radovi Karkataga su najčešće svojevrsne mašine koje izložene ili podmetnute na korišćenje, dovode publiku u situaciju da postane aktivni učesnik, performer, a događaj koji se generiše kroz njihovu upotrebu predstavlja neodvojivi i suštinski deo samog ostvarenja.

Karkatag je dosad izlagao u Nemačkoj, Engleskoj, Аustriji, Poljskoj, Hrvatskoj, Crnoj Gori i Srbiji. Kao deo Nacionalne selekcije osvaja Zlatnu medalju za pokretanje dijaloga na Praškom kvadrijenalu 2015. Takođe, 2015. osvaja Nagradu za razvoj britanskog programa Gone in 20 Minutes za nove i hrabre umetničke projekte na otvorenom. Iste godine osvaja i prestižnu The Oxford Samuel Beckett Theatre Trust nagradu i produkciju u Barbiken centru u Londonu za 2016. u kolaboraciji sa britanskom grupom Collectif and then…

Karkatag od 2015. pokreće otvorenu radionicu Praksa mejkerspejs Beograd u Magacinu u Kraljevića Marka. Deo je Asocijacije Nezavisna kulturna scena Srbije.

Više o projektima i kolektivu na http://karkatag.org/